***marillion.com*** er det ellevte studioalbumet til det britiske progressiv rock-bandet Marillion. Albumet ble utgitt i oktober 1999, og er oppkalt etter Marillions offisielle nettsted. Albumet ble spilt inn i Marillions eget studio The Racket Club i Aylesbury.

*marillion.com* var det første av Marillions album som det ikke ble utgitt noen singel fra. Det ble bare laget en promo-CD med tre av sangene fra albumet. Albumet var også det første av Marillions album som ikke kom inn blant Top 40 på den britiske albumlista.

De fleste av sangene på albumet ble påbegynt under innspillingen av gruppas forrige album, *Radiation*. To av sangene ble mikset, men lagt til side og omarbeidet for *marillion.com*. Dette var «Interior Lulu» og «Tumble Down the Years».

Marillion støtte på tekniske problemer under miksingen av sangene på *marillion.com*. Nick Davis mikset tre av sangene i et annet studio mens Marillion fikk installert en ny miksepult i deres eget studio The Racket Club. Gruppa likte imidlertid ikke lyden fra den nye miksepulten, og bestemte seg for å sette inn igjen den gamle og mikse resten av sangene på den. Under det videre arbeidet oppsto det feil på datautstyret til den gamle miksepulten, og dette gjorde miksearbeidet vanskelig. Til slutt fikk de Steven Wilson, hovedmann i gruppa Porcupine Tree og dyktig musikkprodusent, til å mikse ferdig de siste sangene til albumet.

Kjøperne av *marillion.com* kunne sende inn en slipp fra CD-omslaget og få tilsendt en gratis CD med bonusmateriale. Denne CD-en, kalt *marillion.co.uk*, inneholdt blant annet liveopptak, demo-materiale og en kort video med et promo-intervju av bandet i forbindelse med lanseringen av albumet. Det meste av dette materialet hadde tidligere vært tilgjengelig på spesialutgivelser gruppa solgte på nettsiden sin. *marillion.co.uk* har siden blitt gjenutgitt to ganger, oppdatert med nyere bonusmateriale.

Nettadressen marillion.com var opprinnelig eid av en av gruppas fans, og inneholdt ei uoffisiell men vel ansett nettside om gruppa. Da gruppa selv tok skrittet ut på nettet, registrerte de først adressen marillion.co.uk, før de under vennskapelige omstendigheter fikk overta .com-adressen og bygde opp den offisielle nettsida der.

I 2002 ga Marillion ut en dobbelt-CD med demo-materiale fra innspillingen av *marillion.com*, kalt *Caught in the Net*. Denne utgivelsen inneholder blant annet de opprinnelige versjonene av «Interior Lulu» og «Tumble Down the Years».

Sporliste
---------

### marillion.com

1. «A Legacy»\* (6.16)
2. «Deserve» (4.23)
3. «Go!» (6.11)
4. «Rich» (5.42)
5. «Enlightened» (4.59)
6. «Built-in Bastard Radar»\* (4.52)
7. «Tumble Down the Years»\*\* (4.33)
8. «Interior Lulu»\*\* (15.14)
9. «House» (10.15)

Tekstene er skrevet av Steve Hogarth, musikken av Steve Hogarth, Steve Rothery, Peter Trewavas, Mark Kelly og Ian Mosley, unntatt \* tekst John Helmer og \*\* tekst Steve Hogarth og John Helmer.

### marillion.co.uk

(Den opprinnelige versjonen, utgitt mars 2000.)

1. «The Answering Machine» (live) (3.44)
2. «Afraid of Sunrise» (live) (4.16)
3. «The Space» (live) (7.01)
4. «The Great Escape» (demo) (5.54)
5. «Afraid of Sunlight» (live) (7.17)
6. «Berlin» (live) (8.54)
7. «The Bell in the Sea» (akustisk live) (3.47)
8. Band-intervju (audioversjon) (8.56)

Dessuten intervju i videoversjon, «Deserve» (live video), «The Bell in the Sea» (akustisk video), band-dagbok og diverse promomateriale.

Personell
---------

* Steve Hogarth – vokal
* Steve Rothery – gitarer
* Mark Kelly – keyboard
* Pete Trewavas – bass
* Ian Mosley – trommer

Referanser
----------

1. ↑  everyhit.com

Eksterne lenker
---------------

* (en) *Marillion.com* på Discogs Rediger på Wikidata

* (en) *Marillion.com* på MusicBrainz Rediger på Wikidata
* Informasjon om albumet marillion.com på Marillions nettsted marillion.com Arkivert 8. oktober 2017 hos Wayback Machine.
* Sangtekster og info om sangene på Marillions nettsted
* Informasjon om marillion.co.uk på Marillions nettsted

  


| * v
* d
* r
Marillion |
| --- |
| Medlemmer | 

|  |  |
| --- | --- |
| Nåværende | Steve Hogarth **·** Mark Kelly **·** Ian Mosley **·** Steve Rothery **·** Pete Trewavas |
| Tidligere | Fish **·** Mick Pointer **·** Diz Minitt **·** Brian Jelliman **·** Doug Irvine **·** John Helmer1 |

 |
| Album | *Script for a Jester’s Tear* **·** *Fugazi* **·** *Misplaced Childhood* **·** *Clutching at Straws* **·** *Seasons End* **·** *Holidays in Eden* **·** *Brave* **·** *Afraid of Sunlight* **·** *This Strange Engine* **·** *Radiation* **·** *marillion.com* **·** *Anoraknophobia* **·** *Marbles* **·** *Somewhere Else* **·** *Happiness Is the Road Vol. 1* **·** *Happiness Is the Road Vol. 2*
 **·** *Less Is More* **·** *Sounds That Can't Be Made* **·** *Fuck Everyone and Run (F E A R)* **·** *With Friends from the Orchestra* |
| Sideprosjekter | How We Live **·** The Europeans **·** The Wishing Tree **·** Iris **·** Kino **·** Transatlantic |
| 1 Tekstforfatter |

|  |  |
| --- | --- |
| Oppslagsverk/autoritetsdata | MusicBrainz
 |